ভয়ে কাঁটা পাকিস্তান! ইজরায়েল থেকে ভয়ঙ্কর ক্ষেপণাস্ত্র কিনছে ভারত

ওয়েব ডেস্ক: ২০২৬-এ আরও শক্তিশালী হচ্ছে দেশের প্রতিরক্ষা ব্যবস্থা (India Defense System)। কারণ এবার ইজরায়েল (Israel) থেকে ভয়ঙ্কর এক ক্ষেপণাস্ত্র (Missile) কিনতে চলেছে ভারত। জিপিএস-এর উপর ভরসা না করে নিজে থেকেই লক্ষ্যবস্তুকে খুঁজে আঘাত হানতে সক্ষম এই ‘স্পাইস ১০০০’ মিসাইল (SPICE 1000 Missile)। ৫০০ কিলো বিস্ফোরক নিয়ে এই বিশেষ ক্ষেপণাস্ত্র ব্যবস্থা ১০০ কিমি দূরের যেকোনও টার্গেটে নিখুঁতভাবে আঘাত হানতে সক্ষম।

২০২৫-এর শেষদিনে ভারতের প্রতিরক্ষামন্ত্রী রাজনাথ সিংয়ের (Rajnath Singh) নেতৃত্বে ভারতের ডিফেন্স অ্যাকুইজিশন কাউন্সিল (Defense Acquisition Council) মোট ৮.৭ বিলিয়ন ডলারের এওটি চুক্তিতে অনুমোদন দিয়েছে। এই চুক্তির আওতায় ইজরায়েলের রাফায়েল অ্যাডভান্সড ডিফেন্স সিস্টেমস-এর অংশ হিসেবে ‘স্পাইস ১০০০’ গাইডেন্স কিট আমদানি করতে চলেছে ভারত।

আরও পড়ুন: নতুন বছরের প্রথম দিনেই ভারত-পাকিস্তান কূটনৈতিক বৈঠক, কী কী সিদ্ধান্ত?

জানা গিয়েছে, ‘স্পাইস’ হল একটি উন্নত, স্বয়ংক্রিয় এয়ার-টু-গ্রাউন্ড মিসাইল সিস্টেম, যার পরিসর প্রায় ১০০ কিলোমিটার পর্যন্ত এবং এটি বিভিন্ন ওজনের বোমা ব্যবহার করতে সক্ষম। এই মিসাইল ৫০০ কেজি ওজনের বিস্ফোরক ব্যবহার করা যাবে। উল্লেখযোগ্য বিষয় হল, এটি জিপিএস-এর উপর নির্ভর না করে স্বয়ংক্রিয়ভাবে লক্ষ্য স্থাপন ও হোমিং করতে সক্ষম। এর ফলে রিয়াল টাইম ইমেজ দেখে সাথে নিখুঁতভাবে লক্ষ্যবস্তুতে আঘাত করতে পারে এই বিশেষ মিসাইল।

‘অপারেশন সিঁদুর’-এ ইতিমধ্যে নিজেদের শক্তিশালী প্রতিরক্ষা ব্যবস্থার একটা ঝলক দেখিয়েছে ভারত। পাকিস্তানকে কুপোকাত করে আরও একবার এশিয়ার মধ্যে নিজেদের কর্তৃত্বও কায়েম করেছে ভারতীয় বাহিনী। এবার লক্ষ্য, প্রতিরক্ষা ব্যবস্থাকে আরও উন্নত ও নির্ভেদ করা।